அம்மோனியம் டெட்ராகுளோரோ ஆரேட்டு

அம்மோனியம் டெட்ராகுளோரோ ஆரேட்டு (Ammonium tetrachloroaurate) என்பது NH4AuCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
தங்கம்(III) குளோரைடு சேர்மத்தின் நிறைவுற்ற கரைசலுடன் ஐதரோகுளோரிக் அமிலத்திலுள்ள அம்மோனியம் குளோரைடைச் சேர்த்து வினைபுரியச் செய்து அம்மோனியம் டெட்ராகுளோரோ ஆரேட்டு தயாரிக்கப்படுகிறது.

இயற்பியல் பண்புகள்
அம்மோனியம் டெட்ராகுளோரோ ஆரேட்டு நீரிலும் எத்தனாலிலும் சிறிதளவு கரையும். நீரேற்றுகளாக உருவாகும்.

அம்மோனியம் டெட்ராகுளோரோ ஆரேட்டு ஆரஞ்சு-மஞ்சள் நிறத்தில் படிகங்களாக உருவாகிறது.  இதன் நீரேற்று  C 2/ c என்ற இடக்குழுவில் (இடக்குழு எண்.15) ஒற்றைச்சரிவச்சு படிக அமைப்பில் படிகமாகிறது.

அம்மோனியம் டெட்ராகுளோரோ ஆரேட்டு சேர்மம் காற்றில் 230 முதல் 350 பாகை செல்சியசு வெப்பநிலையில் சிதைவடைகிறது. இச்சிதைவு வினை ஒரு வெப்ப உமிழ்வு வினையாகும்.

பயன்கள்
அம்மோனியம் டெட்ராகுளோரோ ஆரேட்டின் நீரேற்று Pd-Au  கலப்புலோக படச்சுருள்கள் தயாரிப்பில் பயன்படுகிறது.

அம்மோனியம் டெட்ராகுளோரோ ஆரேட்டு கூழ்ம தங்கம் தயாரிக்கப் பயன்படுகிறது.

மேற்கோள்கள்

பகுப்பு:குளோரோ ஒருங்கிணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:குளோரோ மெட்டலேட்டுகள்
பகுப்பு:தங்கத்தின் சேர்மங்கள்